حضرت ابوسلیمان نے حدیث کا علم عراق کے نامور محدثین سے حاصل کیا تھا اور انھیں حضرت سفیان ثوری اور ربیع بن صبیح جیسے منتخب روز گار علما حدیث سے شرف تلمذ حاصل تھا ، امام ثوری کی شخصیت زمرہ تبع تابعین کا گلِ سرسید تھی،وہ علم وعمل اورسیرت وکردار دونوں اعتبار سے نہایت بلند پایہ تھے،اس کا کچھ اندازہ اس سے کیا جا سکتا ہے کہ امام ابو حنیفہ انھیں اپنے استاد ابراہیم نخعی پر بھی بایں ہمہ علوے مرتبت وجلالتِ شان فوقیت دیتے تھے اور امام مالک فرمایا کرتے تھے کہ عراق ہم پر درہم و دینار کی بارش کیا کرتا تھا مگر سفیان کے بعد اس نے علم کی بارش شروع کردی اسی طرح شیخ دارانی کے دوسرے قابلِ ذکر استاد ربیع بن صبیح بھی علم وعمل میں یگانہ عہد تھے،ان کا شمار حضرت حسن بصری کے ارشد تلامذہ میں ہوتا ہے،علاوہ ازیں انھوں نے حضرت محمد بن سیرین،محمد بن جبیر اور عطاء بن ابی رباح وغیرہ کے آفتاب کمال سے بھی اکتساب فیض کیا تھا ، امام شعبہ کا قول ہے:
Entity: سفیان ثوری — Type: /person